Carme Forcadell

Carme Forcadell i Lluís (Xerta, Baix Ebre, 1955eko maiatzaren 29aMarc Bataller, “L'actitud hostil d'Espanya ens ajudarà a tenir estat”, Carme Forcadelli elkarrizketa El Punt Avui egunkarian, 2012ko apirilaren 30a, 4. orr.) Plataforma per la Llengua erakundeko sortzaileetako bat da, baita Sabadellgo Òmnium Cultural erakundeko zuzendaritzako kidea eta Assemblea Nacional Catalana ("Kataluniar Biltzar Nazionala") erakundeko lehendakaria ere.

2015eko irailaren 27ko Kataluniako hauteskundeen ondoren (Junts pel Sí zerrendaren 2. tokian agertu zen), 2015eko urriaren 26an Kataluniako Legebiltzarreko presidente izendatua izan zen.

 Biografia 
Bartzelonako Unibertsitate Autonomoan Filosofia eta Komunikazio Zientzietan lizentziatua eta Katalan filologian masterduna da. 1985tik aurrera Kataluniako Generalitateko Hezkuntza Sailean funtzionario gisa lan egiten du, 1992tik aurrera Hezkuntza Saileko Katalanezko Irakaskuntza Zerbitzuaren hizkuntz normalizaziorako koordinatzaile lanetan dabil, 2004. urtetik Vallès Occidental eskualdeko hizkuntz interkulturalitateko eta gizarte koheziorako aholkularia ere bada. Irakaskuntza nahiz hizkuntzalaritza eta literaturazko liburuak argitaratu ditu, bai eta hiztegi bat ere. Hainbat hedabideetan hizkuntz planifikazioa, hizkuntza eta nortasunari buruz ere idatzi izan du.

Duela urte askotatik hainbat erakunderekin elkarlanean aritu izan da ere, eta Plataforma pel Dret de Decidir ("Erabakitzeko Eskubidearen Plataforma") erakundean komunikazio batzordeko kidea da. Bestalde, 1999z geroztik Esquerra Republicana alderdiko kidea ere bada.Bere webguneko curriculuma  2012ko udan Katalunian barna ibili zen independentziaren aldeko martxa koordinatu zuen eta irailean "Catalunya, nou estat d'Europa" manifestazioko antolatzaileen bozeramailetako bat izan zen.

Kataluniako prozesu independentistaren alde egindako lanagatik, espainiar botere politiko eta judizialak preso politiko sartu zuten 2018ko martxoan.

 Erreferentziak 

 Kanpo estekak 

 Carme Forcadellen webgunea 

Kategoria:Assemblea Nacional Catalana
Kategoria:ERCko politikariak
Kategoria:Kataluniako preso politikoak
Kategoria:Baix Ebre eskualdeko jendea
Kategoria:Kataluniako Parlamentuko XII. legegintzaldiko diputatuak
Kategoria:Kataluniako Parlamentuko XI. legegintzaldiko diputatuak
Kategoria:Junts pel Síko diputatuak Kataluniako Parlamentuan
Kategoria:Bartzelonako Unibertsitate Autonomoko ikasleak